Endnu et nederlag betyder, at Hobro IK fortsat holder fast i Superligaens sidsteplads.

Hobro indkasserede fredag aften sæsonens niende nederlag i løbet af sæsonens hidtil 15 kampe. Denne gang skete det på udebane i Odense, hvor OB var aftenens modstander. Det blev til et 1-0 nederlag til nordjyderne, der allerede efter 10 minutter indkasserede kampens ene mål. Det var fynboernes Janus Drachmann, der formåede at sende bolden i nettet. Målet blev den eneste scoring i kampen, så Hobro IK måtte tage turen hjem fra Fyn uden point. Det betyder, at Hobro IK fortsat ligger på sidstepladsen i Superligaen med 12 point. Næste gang Hobro skal i kamp er søndag d. 11/11, hvor de får besøg af Vendsyssel FF.